cyanic-selkie/wikianc huggingface dataset:
Paks
Paks je rimska božica mira, a etimologija njenog imena je "mir". Grčki pandan joj je Irena (na grčkom "mir").
Opis, mitovi i kult
Paks je božica koja donosi mir ljudima. Kćerka je vrhovnog boga Jupitera i njegove tete Justicije, božice mira i pravde. Nema muža ni djecu. Ovidije kaže da je dojila Cereru, te da je Cerera njeno dijete. Paks je u umjetnosti uvijek prikazana sa tipičnim simbolima mira – maslinove grančice, žezlo i rog obilja, a zbog grančica je smatrana i božicom proljeća. Paks nije postojala u ranoj rimskoj mitologiji, već je stvorena po uzoru na Irenu. Ona je uvijek ostala djelimična personifikacija, ali nju se počelo smatrati pravom božicom u doba cara Avgusta, koji joj je dao podići žrtvenik mira, te je imala i svoj hram na Marsovom polju (bog rata Mars joj je polubrat).
Biatlon na Zimskim olimpijskim igrama 2022 – 15 km
Takmičenje u mješovitoj štafetnoj trci na Zimskim olimpijskim igrama 2022. u Pekingu održalo se u biatlonskom kompleksu Centar za nordijsko skijanje i biatlon Kuyangshu u gradu Zhangjiakou, okrugu Chongli, koji se nalazi u kineskoj pokrajine Hebei 7. februara 2022. s početkom u 17:00 sati po lokalnom vremenu (10:00 CET).
Pravila takmičenja
Disciplina 15 km je disciplina u biatlonu, koja se za žene održava na kružnoj stazi od 15 kilometara. Trči se 5 krugova po 3,5 km. Takmičarke počinju trku pojedinačno, a startuju u intervalu od 30 sekundi. U toku trke gađa se četiri puta: poslije prvog i trećeg kruga iz ležećeg, a poslije drugog i četvrtog iz stojećeg položaja,ukupno 20 meta. Svaki promašaj donosi dodatnu minutu.
Rezultati
Start utrke bio je u 17:00.
NGC 142
NGC 142 (također poznat kao ESO 473-21, IRAS 00286-2253, MCG -4-2-14 i PGC 1901) je prečkasta spiralna galaksija koja je udaljena oko 368 miliona sg od Zemlje i nalazi se u sazviježđu Kit. Najveći prečnik je 1,10 (118 hiljada sg) a najmanji 0,6 uglovnih minuta (64 hiljade sg). Prvo otkriće je napravio Frank Muller 1886. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
IC 1723
IC 1723 (također poznat kao IRAS 01406+0838, MCG 1-5-28, PGC 6332 i UGC 1205) je spiralna galaksija koja je udaljena oko 254 miliona sg od Zemlje i nalazi se u sazviježđu Ribe. Najveći prečnik je 3,30 (244 hiljade sg) a najmanji 0,8 uglovnih minuta (59 hiljada sg). Prvo otkriće je napravio Stephane Javelle 17. decembra 1897. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Sam Raimi
mini|200px|Sam Raimi Samuel Marshall "Sam" Raimi (rođen 23. oktobra 1959.) je američki filmski režiser, producent, glumac i pisac. Najpoznatiji je po režiranju kultnih horor filmova kao Zla smrt serije i Odvuci me u pakao kao i po visoko tiražnom Spider-Man serijalu.
Dave Grohl
David Eric Grohl američki je rok-muzičar i tekstopisac. Mnogi ga zovu "najljubaznijim čovjekom u rocku", zahvaljujući njegovom prizemljenom i bezbrižnom karakteru. Bio je bubnjar najpoznatijeg grunge benda, Nirvane, od 1990. do 1994, kada se bend raspao nakon smrti frontmena Kurta Cobaina. Godine 1995. osnovao je bend Foo Fighters. Muzičku karijeru počeo je 1980-ih kao bubnjar nekoliko lokalnih bendova iz države Washington, od kojih je najvažniji punk-rock bend Scream.
Biografija
Dok je pohađao srednju školu, svirao je u nekoliko lokalnih grupa, uključijući i sastav pod imenom Freak Baby. Dok je svirao u Freak Babyju, zainteresirao se za sviranje bubnjeva. Kad je Freak Baby izbacio basista iz grupe, Grohl je odlučio svirati bubnjeve i nova grupa zvala se Mission Impossible. Nakon njenog raspada pridružio se post-punk hardrock sastavu Dain Bramage.
Scream
Sa 17 godina otišao je na audiciju da popuni mjesto bubnjara u Screamu zbog odlaska nekadašnjeg bubnjara Kenta Staxa. Kako bi mogao doći na audiciju, lagao je da ima 20 godina. Na njegovo iznenađenje, bend ga je pitao da im se pridruži. Nakon kratkog perioda prihvatio je ponudu. Prestao je pohađati školu. Sljedeće četiri godine intenzivno je putovao s bendom, snimio je i nekoliko live albuma i dva studijska, No More Censorship i Fumble, na kojem je napisao i otpjevao vokale u pjesmi "Gods Look Down".
Dok je svirao u Screamu, postao je veliki ljubitelj grupe The Melvins i uskoro se sprijateljio s bendom. Tokom 1990. tura se zaustavila na zapadnoj obali. Buzz Osbourne poveo je nekoliko svojih prijatelja (Kurta Cobaina i Krista Novoselića) da vide bend.
Foo Fighters
Nakon Cobainove smrti osnovao je svoj bend pod nazivom Foo Fighters, s kojim je imao mnogo uspjeha i grupa i danas aktivno nastupa.
Privatni život
Bio je dva puta u braku. Prvo je bio oženjen fotografkinjom Jennifer Youngblood od 1993. do 1997. Nakon njihove rastave bio je u vezi s Louise Post, Melissa Auf Der Maur i Tinom Basich.
Drugi put oženio se sa Jordyn Blum u njihovom domu u Los Angelesu 15. aprila 2006. Dobili su prvo dijete, kćerku Violu Maye, 17. aprila 2009, a potom i drugu kćerku, Harper Willow.
Marcel Hirscher
Marcel Hirscher bivši je austrijski alpski skijaš i osmerostruki ukupni pobjednik Svjetskog kupa, i to uzastopno, po čemu je rekorder u muškoj konkurenciji.
Karijera
Prvu pobjedu u Svjetskom kupu ostvario je 2009. u veleslalomu u francuskom Val-d'Isèreu.
Osvojio je osam velikih "Kristalnih globusa" i 12 malih (po šest u slalomu i veleslalomu).
Početkom septembra 2019. objavio je da završava karijeru.
Lični život
U junu 2018. oženio se svojom dugogodišnjom djevojkom Laurom Moisl. Dana 7. oktobra iste godine dobili su sina.
NGC 4881
NGC 4881 (također poznat kao MCG 5-31-75, PGC 44686 i UGC 8106) je eliptična galaksija koja je udaljena oko 309 miliona sg od Zemlje i nalazi se u sazviježđu Berenikina kosa. Najveći prečnik je 1,00 (90 hiljada sg) a najmanji 1,0 uglovnih minuta (90 hiljada sg). Prvo otkriće je napravio Heinrich Louis d'Arrest 22. aprila 1865. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Mali Dol (Komen)
Mali Dol je naseljeno mjesto u sastavu općine Komen, regija Obalno-kraška, Slovenija.
Historija
Do teritorijalne reorganizacije u Sloveniji nalazio se u sastavu stare općine Sežana.
Stanovništvo
Na popisu stanovništva 2011. godine, Mali Dol je imao 38 stanovnika.
Kamešnica
mini|desno|300px|Kamešnica Kamešnica je planina koja je na granici Bosne i Hercegovine i Hrvatske, a većim dijelom leži u Livanjskoj općini. Najviši je vrh Konj 1854 m n/v (BiH).
Kamešnica je nastavak Dinarskog lanca planina, obiluje geotektonskim pojavama kao što su vrtače, spilje, dolci, zaravni. S južne, Hrvatske strane s koje se pristupa cestom Sinj - Otok - Korita - Gornja korita dolazi se na 800 m nadmorske visine, planinarski put dalje vodi čistom, goletnom padinom do vrha Kamešnica, Kurljaj 1009 m koji se nalazi u sastavu Republike Hrvatske, put dalje vodi planinskim vrhuncima, par kilometara do vrha Konj koji je ujedno i najviši vrh Kamešnice u sastavu BiH.
Kamešnica je prekrasna planina za planinarenje u proljetnim i jesenskim mjesecima, no zbog izložnosti zračnim strujama, i dodiru dvaju klimatskih područja, mogu se očekivati nagle i nepredviđene promjene vremena stoga je uvjek potreban oprez.
Flora i fauna
Na Kamešnici možemo naći brojne biljne vrste iznimne ljekovitosti i čistoće od gorske metvice, gorskog pelina, alpskih lišajeva, majčine dušice, kadulje, enciana, čemerike i mnogih drugih. Životinjski svijet nije iznimno brojan jer je planina po vrhovima goletna, pa je naseljavaju većinom gmazovi, nekoliko vrsta gušterica, brojni planinski zelembaći, poskok, planinska riđovka (mala, do 30 cm duljine) te neotrovnice, bjelouška, šara poljarica i dr. Vukovi svoje obitavalište nalaze sa sjeverne strane planine, i u pošumljenim djelovima, zajedno sa lisicama, divljim svinjama, a moguć je i susret s risom i medvjedom iako nisu često viđeni.
Mary Dyer
mini|250p|Mary Dyer prije vješanja Mary Barrett Dyer (London, 1611. - Boston, 1. juni 1660.) bila je engleski Kveker. Obješena je u Bostonu, Massachusettsu, zato što se borila protiv progona Kvekera iz kolonije Massachusettsa. Smatra se da je bila posljednja žrtva religioznog progona u Sjevernoj Americi.
Gus Van Sant
mini|200px|Gus Van Sant Gus Green Van Sant Jr. (rođen 24. jula 1952) američki je filmski režiser, scenarist, fotograf, muzičar i pisac. Nominiran je za Oscara za najboljeg režisera za film Dobri Will Hunting i za film iz 2008, Milk. Dobio je Zlatnu palmu na festivalu u Cannesu 2003. za film Slon. Živi u Portlandu.
Mary Dyer
1638, Mary Dyer i njen muž, William Dyer, bili su prognani iz kolonije zajedno sa Anne Hutchinson. Po savjetu Roger Williamsa, grupa kojoj su pripadale Dyer i Hutchinson preselila se u Portsmouth u koloniji Rhode Island.
Mary Dyer se sa mužem vratila u Englesku, zajedno sa Roger Williamsom i John Clarkeom, gdje se Mary priključila Kvekerima pošto je čula propovjed George Fox, i ustanovila da se propovjed slaže sa idejama koje su ona i Anne Hutchinson imale više godina prije toga. Postala je Kveker po sopstvenom izboru.
Gus Van Sant
Njegova filmografija kao scenarista i režisera uključuje i adaptaciju romana Toma Robbinsa, Even Cowgirls Get the Blues, koja je imala raznoliku postavu (Keanu Reeves, Roseanne Barr, Uma Thurman i K. D. Lang, s Williamom S. Burroughsom i Heather Graham, među ostalima) i film Moj lični Idaho, u kojem je glavna uloga pripala također Reevesu, kao i Riveru Pxoenixu (Van Sant je također planirao režirati film o Andyju Warholu s Phoenixom u glavnoj ulozi, ali je snimanje otkazano zbog Phoenixove smrti).
Mary Dyer
Mary Dyer je nastavila da putuje po Novoj Engleskoj i propovjeda Kvekerstvo, i ponovo je uhapšena 1658 u New Haven, Connecticut. Pošto je puštena na slobodu, vraća se u Massachusetts da bi posjetila dvoje engleskih Kvekera koji su bili uhapšeni. Ponovo je uhapšena i ovaj put joj je trajno zabranjen povratak u koloniju. Treći put je otputovala u Massachusetts, sa grupom Kvekera, da bi javno protestovala protiv zakona. Uhapšena je i osuđena na smrt. Nakon kratkog suđenja, drugo dvoje Kvekera su obješeni, ali kako je njen suprug bio prijatelj guvernera John Winthropa, uspio je da joj omogući amnestiju u posljednjem momentu, protiv njene volje, jer je odbila da se pokaje i odrekne kvekerske vjere.
Bila je primorana da se vrati na Rhode Island. Putovala je na Long Island, New York, da bi propovjedala, ali njena savjest je vodila da se vrati u Massachusetts 1660, i ponovo protestuje protiv anti-kvekerskog zakona. Uprkos molbama muža i porodice, ponovo je odbila da se pokaje i ponovo je osuđena na smrt, 31. maja. Sljedećeg dana, Mary Dyer je obješena u Bostonu zarad toga što je bila Kveker u Massachusettsu.
Gus Van Sant
Napisao je scenarije za većinu svojih ranih filmova i 1 roman, Pink. Knjiga njegovih fotografija objavljena je pod nazivom 108 Portraits.
Mary Dyer
Njene posljednje riječi su bile: "Ne, ja sam došla da vas sačuvam od krvoprolića, želeći da poništite nepravedan i nerazuman zakon načinjen protiv nevinih sluga Božijih. Ne, čovječe, ja se ne odričem."
Njena statua se nalazi ispred zgrade Državne uprave Massachusettsa u Bostonu.
Henrik Mlađi, kralj Engleske
Henrik Mlađi (28. februar 1155 – 11. juni 1183) bio je engleski kralj za vrijeme vladavine svoga oca, Henrika II. Pošto je umro prije svoga oca, nije se brojao kao Henrik III, nego kao Henrik Mlađi.
Djetinjstvo
Bio je drugi sin Henrika II i akvitanske vojvotkinje Eleonore, ali najstariji koji je doživio punoljetstvo. Ličio je na svog oca i ostale članove dinastije Plantagenet, budući da je imao pjegice, crvenkasto-plavu kosu i plave oči. Otac ga je odlučio proglasiti svojim savladarem i okruniti ga, po uzoru na francuske kraljeve, kako bi spriječio borbu za nasljedstvo nakon svoje smrti. Također ga je proglasio svojim savladarem u Normandiji, Anžuju i Maineu.
Za razliku od svoga oca i braće, Henrik nije pokazivao ni znanje ni zanimanje za politiku ili vojsku, te je bio značajno popularniji od njih. Bio je dobroćudan, pristojan, liberalan i velikodušan, ali također plitak, neodgovoran i nesposoban.
Brak
Godine 1160. Henrik II, kralj Engleske, i Luj VII, kralj Francuske, sklopili su zaruke između Henrika Mlađeg i Lujeve kćerke Margarete. Njihov brak, sklopljen 27. augusta 1172, bio je način da se pomire kraljevi Engleske i Francuske, koji su se prepirali oko Vexina. Margareta je Henriku u miraz donijela spornu teritoriju. Kraljica Margareta mu je rodila samo jedno dijete, sina Vilima, nedonošče koje je umrlo kratko nakon rođenja.
Pobuna i smrt
Međutim, odnos kralja-oca i kralja-sina se pogoršao zbog nezadovoljstva Henrika Mlađeg. Henrik II mu nije dao dovoljno zemlje za samostalno upravljanje, zbog čega se Henrik Mlađi pobunio protiv oca. Na stranu njihovog oca stao je njegov mlađi brat, Rikard Lavljeg Srca, a na stranu mladog kralja njihova majka, kraljica Eleonora. Tokom sukoba s ocem, Henrik Mlađi se zarazio dizenterijom i umro nakon nekoliko dana.
Njegova udovica se udala za ugarskog kralja Belu III.
Kraljevina Srbija
Kraljevina Srbija bila je monarhija koja je postojala od 1882. do formiranja Kraljevine Srba, Hrvata i Slovenaca 1. decembra 1918.
Historija
Godine 1804. u Orašcu je podignut Prvi srpski ustanak pod vodstvom Karađorđa Petrovića protiv Osmanske vladavine. Ustanak je ugušen 1813. Dana 15. februara 1815. podignut је Drugi srpski ustanak na čelu sa knezom Milošem Obrenovićem. Rezultati ovog ustanka vidljivi su 1830, kada Porta proglašava Srbiju vazalnom kneževinom. Prvi ustav Srbija je dobila 1835. Godine 1867. donesen je ferman o povlačenju turskih garnizona iz srpskih gradova. Nezavisnost Srbije priznata je na Berlinskom kongresu 1878. Knez Milan Obrenović postaje kralj Srbije 1882. Obrenovići i Karađorđevići naizmjenično su vladali u 19. stoljeću. Posljednji Obrenović, kralj Aleksandar, ubijen je zajedno s kraljicom Dragom 1903. Tada na vlast dolazi kralj Petar I. Karađorđević.
Dana 1. decembra 1918. formirana je prvobitna Kraljevina Srba, Hrvata i Slovenaca.
NGC 3355
NGC 3355 (također poznat kao ESO 501-80, IRAS 10402-2340, MCG -4-26-1 i PGC 31919) je nepostojeći astronomski objekat naveden u Novom općem katalogu koji je opisan da se nalazi u sazviježđu Vodena zmija. Ovaj objekat je zapisao Samuel Pierpont Langley 12. aprila 1866. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Baruch Spinoza
Benedikt de Spinoza (1632-1677), holandski filozof koga su njegovi sinagoški svećenici nazvali Baruh Spinoza bio je znan i kao Bento de Spinoza ili Bento d'Espiñoza u društvu u kojem je odrastao. Sa Rene Dekartom i Gotfridom Lajbnicom, bio je jedan od najvećih racionalista filozofije sedamnaestog vijeka. On je često nazivan osnivačem modernog biblijskog kriticizma. Njegovo najveće djelo je "Etika". U ljeto 1656. godine, jevrejska zajednica ga je ekskomunicirala (izbacila iz vjere) radi njegovih tvrdnji da je Bog mehanizam prirode i univerzuma, i da je Biblija metaforičko i alegorijsko djelo kojem je zadatak da uči o prirodi Boga. Nakon ovog događaja, on je prihvatio ime Benedikt (latinski ekvivalent njegovom imenu, Baruh).
Njegovo djelo "Teološko-politički traktat" (1670.) uzdrmalo je duhove oficijelne crkve zapadne Evrope. Nastalo je u Amsterdamu i predstavljalo je duhovni nukleus radikalne kritike crkve i života utemeljenog na dogmama. U ovom djelu on zastupa stajalište da objava nije istina, nego da je ona produkt volje i u suprotnosti je sa umom, te on nastoji da demistificira objavu u sklopu cjelokupne judejsko-krišćanske i islamske tradicije. On smatra da Toru, Bibliju i Kur'an treba objasniti sa historijskog stajališta, kao i sve druge knjige. To je svakako bila heretička misao.
U Spinozinoj filozofiji preovladava monizam u shvatanju svijeta. Za Spinozu postoji samo jedna supstanca: Bog ili priroda; ona je uzrok same sebe (causa sui). On je smatrao da su pojedinačne, vidljive stvari, modusi supstance. Radi ovog njegovog učenja bio je prozvan, u isto vrijeme, "Najvećim jevrejem" i " Najvećim ateistom".
John Lennon
John Winston Ono Lennon (rođen John Winston Lennon; 9. oktobar 1940 – 8. decembar 1980) bio je engleski pjevač, tekstopisac, muzičar i mirovni aktivist koji je stekao svjetsku slavu kao osnivač i član The Beatlesa. Lennona je karakterizirala buntovna priroda i oštra duhovitost u muzici, pisanju, crtežima, filmovima i intervjuima. Njegovo partnerstvo s Paulom McCartneyjem u pisanju pjesama i dalje je najuspješnije u historiji.
Lennon je rođen u Liverpoolu i kao tinejdžer bio je fasciniran skiffle muzikom. Godine 1956. osnovao je grupu The Quarrymen, koja se 1960. razvila u Beatlese. Ponekad su ga zvali "pametni Beatle" jer je u početku bio de facto vođa grupe, ali je tu ulogu postupno prepustio McCartneyju. Sredinom 1960-ih Lennon je napisao knjige In His Own Write i A Spaniard in the Works, dvije zbirke besmislica i crteža. Njegove pjesme, počevši od “All You Need Is Love”, antiratni pokret i šira kontrakultura prihvatili su kao himne. Godine 1969. sa svojom drugom suprugom, multimedijskom umjetnicom Yoko Ono, osnovao je Plastic Ono Band, organizirao dvosedmične antiratne demonstracije Bed-Ins for Peace i napustio The Beatlese kako bi nastavio solo karijeru.
Kao izvođač, pisac ili koautor, njegovi singlovi su dostigli prvo mjesto 25. puta na Billboard Hot 100. Njegov najprodavaniji album Double Fantasy osvojio je nagradu Grammy 1981. za album godine. Godine 1982. Lennon je dobio nagradu Brit za izniman doprinos muzici. Godine 2002. Lennon je izglasan na osmo mjesto u BBC-jevoj historijskoj anketi 100 najvećih Britanaca. Magazin Rolling Stone uvrstio ga je na peto mjesto najboljih pjevača i 38. među najvećim umjetnicima svih vremena. Uvršten je u Songwriters Hall of Fame (1997) i Rock and Roll Hall of Fame (dva puta, kao član Beatlesa 1988. i kao solo umjetnik 1994).
Mladost
John Lennon je bio jedino dijete u braku Julije Stanley i mornara Alfreda Lennona. Kad je Johnu bilo pet godina, otac je napustio familiju. Njegova majka, koja je započela novu vezu nakon što ju je muž napustio, poslala ga je svojoj sestri smatrajući da će mu biti bolje da odrasta u pravoj familiji. Tako je John proveo djetinjstvo kod tetke Mimi i njenog muža Georgea Smitha na adresi Mendips, 251 Menlove Avenue u Liverpoolu.
Mimi i George, koji nisu imali svoje djece, su postali roditeljski substantiv za Johna. Mimi je bila draga ali stroga a George ga je učio crtati i kupio mu je prvi muzički instrument - usnu harmoniku. Kada je Lennonu bilo 17 godina, njegova majka Julia je, vraćajući se kući pošto ga je posjetila, smrtno nastradala kada ju je autom pregazio pijani policajac. Majčina smrt je pogodila Lennona. Mnogo godina poslije, kada je postao priznati muzičar, napisao je pjesme Julia, Mother i My mummy's Dead, posvećene svojoj majci. Također je svom sinu dao ime Julian, po njoj.
Gubitak majke je učvrstila prijateljstvo sa Paulom McCartneyom, koji je također izgubio majku kad mu je bilo 14 godina.
Narednih nekoliko godina John se posvetio školovanju i crtanju stripova. Jedno vrijeme je pohađao umjetnički koledž u Liverpoolu ali ga je ubrzo napustio. Tu je sreo Cynthiu Powell, s kojom se kasnije vjenčao.
Poslije napuštanja škole, John se počeo interesovati za muziku. Sviđao mu se američki rock 'n' roll, posebno Elvis Presley, Chuck Berry, Buddy Holly i Little Richard. Tetka Mimi mu je kupila prvu gitaru iako je mislila da će ubrzo odustati od sviranja.
John je osnovao prvu grupu zajedno sa prijateljima Paulom McCartneyom i Georgeom Harrisonom. Svirali su rock 'n' roll pod imenom "Johnny and The Moondogs", koji su poslije promijenili u "The Silver Beetles" da bi to ime na kraju bilo skraćeno u "The Beatles".
Kada je 1962. njegova djevojka Cynthia Powell zatrudnila, vjenčali su se a sinu je dao ime Julian.
Smrt
8. decembra 1980. godine, u 22:50, John Lennon je upucan revolverom ispred zgrade The Dakota, gdje je živio, vraćajući se sa suprugom Yoko Ono iz studija gde su snimali materijal za novi album. Počinilac je identifikovan kao Mark David Chapman. On je ranije istog dana, oko 17:00h, čekao Lennona ispred zgrade The Dakota zajedno sa grupom obožavatelja. Lennon mu je dao autogram. Tom prilikom je napravljenja posljednja fotografija Johna Lennona, jer je jedan od obožavatelja, amaterski fotograf Paul Goresh, uslikao momenat kada daje autogram svom ubici Chapmanu. mini|The Dakota u [[New York City|New Yorku, zgrada u kojoj je Lennon živio i ispred koje je ubijen]]
Prema izjavama svjedoka, Chapman je čekao Lennona i Ono u sjeni prolaza u obližnje dvorište. Kada su njih dvoje izašli iz taksija i uputili se prema ulaznim vratima, Chapman je dozvao Lennona. Potom je ispalio pet metaka, od kojih su četiri pogodila tijelo Lennona. John Lennon je napravio par koraka i prije nego što će pasti, rekao: "Upucan sam".
Policajci koji su prvi stigli na mjesto zločina su, vidjevši da se radi o teškim povredama, hitno odvezli Lennona u bolnicu svojim kolima, ne čekajući na ambulantu. Dežurni doktor je ustanovio smrt po dolasku u bolnicu. Povrede su bile teške, meci su pogodili aortu, glavnu žilu koja odvodi krv iz srca. Lennon je do dolaska u bolnicu izgubio oko 80% krvi iz tijela.
Ubica Mark David Chapman je, nakon što je pogodio Lennona, sjeo na trotoar i mirno sačekao policiju. Nije se opirao hapšenju.
Na prvu vijest o ubistvu Lennona, ljudi su se počeli spontano okupljati pred bolnicom i pred njegovim stanom u zgradi The Dakota paleći svijeće i pjevajući Lennonove pjesme. Širom svijeta, televizijski i radio programi su prekinuti zbog vijesti o ubistvu Johna Lennona.
Lennonovo tijelo je kremirano i predato supruzi Yoko Ono. Neki vjeruju da ga je raspršila u dijelu parka nedaloko od mjesta gdje su živili, koji je posvećen John Lennonu.
Mark David Chapman je dobio doživotnu kaznu sa mogućnosti da bude pomilovan poslije 20 godina. 26 godina kasnije, 2006. godine, još uvijek odležava kaznu.
Šator (planina)
mini|desno|250px|Šator planina Šator je planina na zapadu Bosne i Hercegovine koja razdvaja Livanjsko polje od Glamočkog. Najviši vrh je Šator, 1875 m n/v. Ispod samog vrha nalazi se Šatorsko jezero, uz koji se nalazi i hotel, omiljeno izletište ljudi iz okolnih općina.
Položaj
Šator se ubraja u primorsko područje, zapadnobosanska kraška visoravan, zajedno sa planinama od Osječenice do Veleža. Leži sjeverozapadno-zapadno od Glamoča na udaljenosti 25 km vazdušnom linijom, na istoku od Bosanskog Grahova na udaljenosti 19 km i na istoku od Drvara 29 km. Planina je dobila ime zbog svog piramidalnog oblika, a i zbog bjeline krečnjačkih krševa. Pored Velikog Šatora ističu se i ostali vrhovi: Babina greda (1862 m), Mali Šator (1768 m) i Velika Lisina (1701 m).
Pravac pružanja je paralelan sa ostalim planinama Dinarskog sistema, odnosno sa obalom Jadranskog mora od sjeverozapada prema jugoistoku. U odnosu na susjedne planine, Šator se nalazi južno od planine Jadovnik na koju se veže kod sela Veliko Tičevo, a sjeverozapadno od planina Staretine i Velike Golije, na koju se vezuje kod Bundine kose. Sa zapada Šator je ograničen Bosansko-Grahovskim i Livanjskim poljem, sa istoka Glamočkim poljem. U horizontalnom pogledu Šator je najduži od mjesta zvanog Ružića Draga kod Velikog Tičeva do Marića Naslona kod Staretine u dužini od 26 km, a najširi je u centralnom dijelu između Peulja i Rora u širini od 11 km. Najniža tačka je 920 m i nalazi se u selu Preodac.
Površina planine iznosi ukupno 10.559,25 hektara, i to 9.622,75 pod šumom, a 936,50 hektara zauzimaju razne planinske livade, pašnjaci, vrtače, ponori i goli krš.
Hidrologija
Ispod najvišeg vrha Velikog Šatora (1872 m) leži poznato Šatorsko jezero glečerskog porijekla na visini 1488 m. Na udaljenosti od 500 m. od jezera nalazi se Bulino vrelo od kojeg nastaje Mlin Potok. Njegovim spajanjem sa Šatorskim Potokom nastaje rijeka Unac, pritoka Une.
Na podnožju sjevernih strmih visova Velikog Šatora postoje tri vrela koja se zovu Jezerce i koja prave potok Mali Palež. Poslije toka od pola kilometra ove vode izgube se u ponoru koji leži u jednoj visokoj ravni.
Južni dio planine potpuno je bez izvora. Bliže sela Rore na ivici šume nalazi se Rorsko Vrelo koje je kaptirano. Postoji Crni Bunar na Crncu, vrelo potoka Štedre, te bezimeno vrelo u šumi kod Borovog Polja.
Flora i fauna
Osnovne biljne šumske zajednice su: sastojine bukve i jele. Sastojine smreke se javljaju u posebnim zajednicama vrtača i u mrazištima, ali i u sastojinama bukve i jele. Zajednice bijelog bora ima nešto više u području Preodca i u području potoka Štedre, zatim u Dugom Dolu i oko Tičeva. Bukva se može naći i dosta nisko. Bor krivulj se spušta do jezera (1488 m), a na pašnjacima, gdje je klekovina potisnuta, javlja se omelika. Sjeveroistočne strane padine Šatora najvećim dijelom su šikare graba i klena, manje javora i jasena. Na vlažnim staništima kod Bastasa u podnožju Šatora nalazimo stabla:bijele vrbe, crne johe i bijeli jasen. Nešto više nalazimo stabla: cer, hrast medunac, crni grab, grabić, crni jasen, klen i brojne druge vrste.
Na Šatoru je pronađen runolist (Leontopodium alpinus). Ovaj krasni srebrenobijeli cvijet uspijeva na visokim planinam, ali se od 1933. i Šator navodi kao nalazište.
Šator je nekad bio bogat klekovinom bora (Pinus mugo), ali je ovaj bor stradao u velikom požaru 1947. godine, kada su čitave sastojine do temelja izgorjele.
U zadnje vrijeme na planini posebna pažnja se poklanja lovu. Iako se stanje divljači u Šatoru popravilo, životni uslovi na ovoj planini su smetnja da se razvijaju i žive različite vrste životinjskog svijeta. Tako od zaštićene dlakave divljači nalazi se obični jelen u manjem broju te srne i zečevi, dok je nepoznato stanje s divokozama koje su 1980ih godina unesene na ovu planinu. Prisutan je i velik broj tetrijeba gluhana. Od nezaštićene dlakave divljači nalaze se: lisice, kune zlatice, kune bjelice, vjeverice i puhovi. Od zvjeri u ovom području sreće se vuk, medvjed i odnedavno, ris.
Željeznica
Željeznica je naziv za granu kopnenog prometa čije prometno sredstvo se kreće po stalno postavljenoj metalnoj podlozi - čeličnim tračnicama. Dvije tračnice zajedno čine kolosijek, a pričvršćene su po metalnim, drvenim ili betonskim pragovima.
Razvoj željeznica
mini|240px|Uskotračna željeznica, koja je nekad vodila do [[Dubrovnika (fotografija iz 1967. godine)]] Prve željezne vagončiće na tračnicama upotrebljavali su još u 16. vijeku u Njemačkoj i Engleskoj za prijevoz iskopane rude. Vagončiće su vukli konji. Engleski inženjer George Stephenson izumio je prvu parnu lokomotivu. Mogla je brzinom pješaka vući nekoliko rudničkih vagona. Gradnjom udobnijih vagona, počeo je teretni i putnički razvoj željeznica. Prva javna željeznička prometna veza uspostavljena je 1825. između engleskih gradova Stocktona i Darlingtona. Najstarija pruga u Bosni i Hercegovini puštena u promet 1872. između Banja Luke i Dobrljina. Željeznički promet vrlo je značajan, premda u zadnje vrijeme opada zbog automobila, kamiona i autobusa. Poslije spore parne željeznice nastale su dizelske, pa moderne električne željeznice.
Vrste željeznica
Opažamo gradske podzemne željeznice, gradske nadzemne željeznice, željeznica za uspon zupčanicima, uspinjače, viseće željeznice, šumske željeznice... Najduža željeznica je Transsibirska željeznica.
Zehrudin Isaković
Zehrudin Isaković (Zenica, 8. april 1966) je bosanskohercegovački novinar, direktor Fene, službene novinske agencije Federacije BiH
Zehrudin Isaković završio je osnovnu i srednju školu u Zenici, a Fakultet političkih nauka, smjer žurnalistika u Sarajevu 1995. Radio je za mnoge novinske kuće, kao što su NTV Hayat, Valter (Sarajevo), Bosanski pogledi (Sarajevo), War Report (London), Mladina (Ljubljana), Ljiljan (Sarajevo), Dnevni avaz (Sarajevo) i dr. Trenutno je direktor službene novinske agencije Federacije BiH (FENA)
Autor je 60-minutnog dokumentarnog filma "Povelja Kulina bana", koji je premijerno prikazan u okviru osmog Balkan Black Box festivala filma i kulture jugoistočne Evrope u Berlinu 2006. U slobodno vrijeme bavi se alpinizmom.
Uskrsni ponedjeljak
mini|Proslava Uskrsnog ponedjeljka u Bragi ([[Portugal)]] Uskrsni ponedjeljak je kršćanska svetkovina. Slavi se dan nakon Uskrsa. U mnogim državama svijeta je službeni praznik.
Na ovaj dan, u crkvama se spominje put uskrsnulog Isusa u Emaus s dvojicom učenika, koji su ga tek naknadno prepoznali, kada je lomio kruh. Nekada su uskršnje proslave trajale tjedan dana, ali se u 19. stoljeću skratilo na jedan dan poslije Uskrsa. Uskrsni ponedjeljak je službeni praznik u gotovo svim evropskim državama, u Australiji, Novom Zelandu, Kanadi, Argentini, Čileu i u nekim državama Afrike i Srednje Amerike. U Poljskoj, Češkoj i Slovačkoj postoji običaj, da mladići ujutro probude djevojke, prskajući ih svetom vodom, posvećenom na Uskrs.
Serie A 2012/2013.
Serie A 2012-2013. je bilo 81. prvenstvo Italije u nogometu. Prvenstvo je počelo 25. augusta 2012, a završilo 19. maja 2013. godine. Juventus je odbranio titulu osvojenu prethodne sezone. Iz lige su ispali Palermo, Siena i Pescara.
U takmičenju je učestvovalo 20 timova, 17 iz sezone 2011-12. i 3 tima promovisana iz Serije B. Zvaničnu loptu za takmičenje je napravio Nike, tako da su se sve utakmice igrale sa Nike Maxim Serie A modelom ove kompanije.
Obilježja sezone
Sezonu 2012-13. obilježava povratak Torina, Pescare i Sampdorije, koji se u elitno društvo vraćaju nakon tri, sedamnaest i jedne godine odsustva. Također to je prva sezona ekipe Cagliari van stadiona Stadio Sant'Elia poslije više od 40 godina igranja na tom stadionu, obzirom da je zatvoren iz sigurnosih razloga. Kao zamjenu tim se odlučio renovirati Stadio Is Arenas koji se nalazi u Quartu Sant'Elena, s ciljem da ga koristi kao privremeno mjesto igranja domaćih utakmica (Cagliari planira napraviti novi stadion u idućih nekoliko godina). Raspored je predstavljen 26. jula.
Tabela
Ažurirano 3. februara 2013
Rezultati
Ažurirano 27. maj 2013
Strijelci
Ažurirano 27. maj 2013
TV prava
Samo dvije TV-stanice nude prenose Serie A uživo: Sky sattelite i domaći Mediaset Premium. Satelitska TV nudi sve utakmice, dok domaća platforma prenosi utakmice 12 timova odabranih na početku sezone (ukupno 324 utakmice od 380). 56 utakmica između preostalih 8 timova se mogu gledati ekskluzivno na Sky.
Za sezonu 2012-13 odabrani timovi od Mediaset Premium su Juventus, Milan, Inter, Lazio, Napoli, Fiorentina, Palermo, Roma, Genoa, Torino, Atalanta i Catania. U idućim sezonama može doći do promjene ukoliko ove ekipe ne budu dio Serie A. Postoji i mogućnost da se prava ostalih timova (Bologna, Cagliari, Chievo, Sampdoria, Udinese, Parma, Siena i Pescara) prodaju odvojeno u budućnosti.
Richard Wright
mini|200px|Richard Wright Richard William "Rick" Wright (28. juli 1943 – 15. septembar 2008) bio je samouki engleski pijanista, klavijaturista, pjevač, i tekstopisac, najpoznatiji po svojoj dugoj karijeri u muzičkoj grupi Pink Floyd. Wrightova slojevita klavijaturistička struktura bila je veoma značajna i prepoznatljiva karakteristika zvuka Pink Floyda. Wright je često pjevao prateći glas i povremeno vodeći glas na koncertima i u studiju sa ostalim članovima ove grupe (ponajprije u pjesmama "Time", "Echoes" i na kompoziciji Syd Barrett-a "Astronomy Domine" i na "Remember a Day").
Iako nije isprofiliran tekstopisac kao ostali članovi Pink Floyda Roger Waters i David Gilmour, napisao je bitne dijelove muzike za klasične albume Pink Floyda kao što su Meddle, The Dark Side of the Moon i Wish You Were Here kao i za posljednje albume The Division Bell i The Endless River.
Rani život i karijera
Wright je pohađao Regent Street politehnički arhitektonski univerzitet, gdje je upoznao kolege i buduće članove grupe Rogera Watersa i Nick Mason. Bio je jedan od osnivača The Pink Floyd Sound (kako su se tada zvali) 1965. U ranim danima Pink Floyda, Wright je viđen kao jedna od vodećih muzičkih snaga u grupi (iako ne kao jedan Syd Barrett koji je bio glavni tekstopisac i frontman u to vrijeme). Napisao je i otpjevao nekoliko vlastitih pjesama tokom 1967-68. Dok mu se ne daje u zaslugu pjevanje na "The Piper Gates of Dawn", pjevao je vodeći glas na pjesmama koje je napisao Barrett poput "Astronomy Domine" i "Matilda Mother", kao i istaknutim harmonijskim pjevanjem na "Scarecrow" i "Chapter 24". Primjeri njegovih ranih pjesama uključuju "Remember a Day", "Paintbox" i "It Would Be So Nice".
Kasniji život i karijera
Tokom 1984 Wright je osnovao novi muzički duo koji se zvao Zee sa Dave Harrisom iz grupe Fashion. Oni su potpisali sa izdavačkom kućom EMI Records i objavili samo jedan album Identity, koji je bio komercijalni i kritički neuspjeh. Radio je kao plaćeni muzičar uz Pink Floyd, nakon odlaska Rogera Watersa. Zbog zakonskih i ugovornih pitanja kao unajmljeni muzičar tokom The Wall svjetske turneje, nije bilo njegove slike na albumu Momentary Lapse of Reason iz 1987. a njegovo ime je navedeno sa manjim slovima od Masona i Gilmoura. Do 1994. njegovo vraćanje u grupu je postala službena, a sarađivao je u pisanju pet pjesama i pjevao vodeći glas na jednoj pjesmi "Wearing the Inside Out" na sljedećem Pink Floyd albumu Division Bell. Ovo snimanje je obezbijedilo materijal za dvostruki album uživo i video izdanje Pulse iz 1995. Wright kao i Nick Mason je svirao na svakoj Pink Floyd turneji. Godine 1996. nadahnut njegovim uspješnim doprinosom na albumu Division Bell, Wright je izdao svoj drugi solo album Broken China, uključujući i pjevački doprinos Sinead O'Connor, Pino Palladino na basu, Manu Katche na bubnjevima, Dominik Miller (poznat po njegovom gitarskom radu sa Stingom) i Tim Renwick, drugi Pink Floyd suradnik, na električnoj gitari. Za Broken China se smatra da je više usredsređen na umjetnički uspješan rad nego Wet Dream i označio je novu fazu u njegovom muzičkom djelovanju uz veliko korištenje kompjuterski-zasnovanog snimanja i proizvodne tehnike, uz pomoć Anthony Moorea s kojim je zajedno pisao stihove za album.
Drugog jula 2005. Wright, Gilmour, Mason zajedno sa Watersom na pozornici po prvi put nakon The Wall koncerata na kratko nastupaju skupa na "Live 8" koncertu u Londonu. Wright je podvrgnut operaciji očne mrene u novembru 2005, što ga je spriječilo da prisustvuje Pink Floydovom primanju nagrade (Music Hall of Fame) u Velikoj Britaniji. Roger Waters, koji je također bio u mogućnosti da prisustvuju ovom događaju zbog probe radi otvaranje njegove opere u Rimu, pojavio se putem video-linka, te naveo bez uvijanja:
Wright je pridonio sa klavijaturom i pratećim glasom na najnovijem solo albumu Davida Gilmoura On an Island, a 2006. u okviru grupe na turneji izvodi s Gilmourom više od dvadesetak koncerata po Evropi i Sjevernoj Americi. Na pozornici s Gilmourom svirao je klavir, električni klavir i synth sa svojom Kurzweil K2600radnom stanicom, Hammond orgulje, pa čak i njegove davno neaktivne Farfisa orgulje, koje se posebno pojavljuju kod izvođenja "Echoes" i nekoliko Pink Floyd i Syd Barrettovih starijih pjesama koje je Gilmour odlučio ponovo da izvodi na njegovim nedavnim koncertima. On je također pjevao prateći i vodeći glas (posebno na "Echoes", "Time", "Comfortably Numb", "Wearing the Inside Out" "Astronomy Domine" i "Arnold Layne" - drugi objavljen kao singl uživo). On je odbio ponudu da se pridruži Rogeru Watersu i Nick Masonu na Watersovom "Dark Side of the Moon" uživo turneji, kako bi proveo više vremena radeći na novom instrumentalnom albumu objavljenom 2008. Wright je bio poznat kao najpovučeniji od bilo kojeg člana grupe Pink Floyd. Za razliku od ostala tri preživjela člana Pink Floyd koji su se pojavljivali kao javne ličnosti, Wright je rijetko govorio u javnosti.
Muzički stil
Wrightov stil spaja jazz i neoklasične utjecaje koji nadopunjuje sa jednostavnim harmonijama u više blues i pjesama zasnovanim na narodnim motivima koje su napisali Roger Waters i David Gilmour. Kao klavijaturista, on je više zainteresiran da nadopunjuje svaku pjesmu s orguljaškim ili sintisajzer slojevima i prijatnim prelazima na klaviru ili električnom klaviru. Za razliku od svojih suvremenika Rick Wakemana, Tony Banksa ili Keith Emersona, samo povremeno se odlučivao na solo izlete, naročito u "Atom Heart Mother", "Echoes", "Any Colour You Like", "Shine On You Crazy Diamond" Dijelovi 1 - 5 i 6-9, "Welcome to the Machine", "Dogs", "Run Like Hell" i "Keep Talking". Još jedan značajan solo je prvi solo u pjesmi Syd Barretta "Love Song".
Wright je poznat po svojim sablasnim atmosferskim sadržajima poput Leslie klavirskih arpeggia na početku "Echoes", eho odjeka Farfisa orgulja u živim verzijama "Careful With That Axe, Eugene" i "Set the Controls for the Heart of the Sun", prepoznatljivog Minimoog sola u" Any Colour You Like ", a slavnijeg " Shine On You Crazy Diamond "i jazzy prelaza na električnom klaviru u" Money "," Time "i" Sheeps ". U "Saucerful of Secrets" i "Sysyphus" je eksperimentisao sa 'prerađenim klavirom'. "Sysyphus" je također napravio uz veliko korištenje Mellotron zvukova, što je rijetkost kod Pink Floyda. Wright također koristi indijske muzičke skale u "Set the Controls for the Heart of the Sun" i "Matilda Mother". Iako se često ne spominje među 'sintisajzer velikanima', široko je priznat zbog inventivne upotrebe klavijature i sintisajzera s Pink Floydom.
Muzička oprema
U ranim danima grupe, Wright se bavio duhačkim instrumentima prije nego se ustalio na Farfisa orguljama kao njegovom glavnom instrumentu na pozornici (osim klavira i Hammond orgulja u studiju). Za kratko razdoblje tokom 1969. Wright je svirao vibrafon na nekoliko pjesama te na nekim nastupima, a on je čak svirao trombon na "Biding My Time" (također datira iz ovog eksperimentalnog razdoblja). Tokom razvojnih godina Pink Floyda sa Syd Barrettom, Wright se uvelike oslanjao na svoje Farfisa orgulje, napajan kroz eho uređaj koji se zove Binson Echorec za postizanje različitih zvukova koji su pomogli grupi da dobije svoju "psihodeličnu rock" prednost. On je počeo redovno koristiti Hammond orgulje na pozornici nakon toga, a koncertni klavir je kasnije postao dio njegove uobičajene koncertne opreme kada je "Echoes" dodan u Pink Floydovu izvođačku listu.
Za vrijeme koncertnih putovanja tokom '70-ih usredotočujući se oko The Dark Side of the Moon, Wish You Were Here, Animals i The Wall, Farfisa je privremeno ostavljen (iako ga je donio nazad kad je Wright bio na turneji sa David Gilmourom na njegovoj "On Island" turneji). Niz drugih instrumenata je dodao, kao što su: Fender Rhodes, Wurlitzer i Hohner električni klaviri, VCS 3, Minimoog, "ARP String Ensemble" i "Prophet 5 sintisajzer." Od 1987. Wright je najviše volio Kurzweil digitalne sintisajzere za pravljenje njegovih analognih sintisajzer zvukova, iako je on i dalje koristio svoje omiljene Hammond C-3 orgulje. Iako onaj koji je korišten kod Pink Floyda na Live 8 i sa David Gilmourom je "skraćena" verzija (što je olakšan nepotrebne težine i stavljen u kompaktnijem kućištu).
Kakrinje
Kakrinje je naseljeno mjesto u općini Ilidža, Bosna i Hercegovina.
Povelja Kulina bana (film)
Povelja Kulina bana je 60-minutni dokumentarni film prvjenac Zehrudina Isakovića. Premijerno je prikazan u sarajevskom UNITIC-u 22. septembra 2006.
Film je kombinacija igranih i animiranih sekvenci koji sadrži intervjue sa mnogim poznatim ličnostima kao što su Abdulah Sidran, Dževad Jahić, Tvrtko Kulenović, Enver Halilović, Salih Jalimam, Limov (direktor biblioteke Saint Petersburgh) i dr. U realizaciji filma učestvovali su: Berin Tuzlić, Via Media (animacija), Sejo Bajraktarević (muzika) i Studio Fito (produkcija). Film je sniman od 15. aprila do 1. septembra 2006.
Ideju za film Isaković je dobio nakon posjete Sankt Petersburgu 2006, gdje je snimio original Povelje Kulina bana u biblioteci Ruske akademije nauka. Film je doživio svoju svjetsku premijeru u okviru osmog Balkan Black Box festivala filma i kulture jugoistočne Evrope u Berlinu 2006.
Ewan McGregor
Ewan Gordon McGregor (Perth, Škotska, 31. mart 1971), škotski-američki glumac i ambasador UNICEF-a od 2004.
Sukulentna biljka
Sukulentne biljke (latinski jezik|lat.]] suculentus = sočan) ili sukulente su one koje skladište vodu u povećane listove, stabljike ili korijenje. Povećanje listova je očitije vide kod tkiva biljke Aloe vera. Iako sve biljke iz tla ili na drugi način uzimaju vodu, sukulente su se najbolje prilagodile za dugotrajno čuvanje vode. Ova prilagodba im omogućava preživljavanje u ekološkim uvjetima u kojem druge biljke teško opstaju ili nikako ne mogu. Tokom dana njihovo okruženje je veoma vruće, a noću hladnije, što im pomaže da reguliraju odavanje vode. Mnoge sukulente imaju voštani zaštitni sloj na stabljici i lišću, što pomaže čuvanje i ekonomisanje vlagom. Neke od porodica u kojima su česte sukulente su: Cactaceae (kaktusi), Agavaceae (agave), Crassulaceae i Aizoaceae.
Pregled
Sukulente obuhvataju skupinu biljaka sa mesnatim, sočnim listovima i/ili stabljikama, rjeđe korijenom. U takvom tkivu mogu skladištiti velike rezerve vode koju tokom suše štedljivo koriste u procesima transpiracije i asimilacije. Tako prilagođene na suha okruženja, kao što je stepa, polupustinja i pustinja ili bilo gdje su suha staništa.
Neke vrste, kao npr. divovski kaktus Carnegiea gigantea, mogu narasti do dvadesetak metara, i kada padne kiša, mogu skupiti ogromnu količinu vode (do 90% svježe mase tijela). Tokom dugotrajne sušie mogu bez fizioloških poteškoća potrošiti do 70% srezervi vode. Po obliku stabljike, kaktusima su slične i mnoge biljke iz drugih porodica. To je tipski primjer konvergene evolucije (konvergencije), kao prilagodba na slične ekološke prilike u prošlosti. Takve su naprimjer mnoge vrste sukulentnih vrsta roda Euphorbia, koje se vrlo lahko brkaju s kaktusima. Na mjestu rane, mlječike izlučuju mliječni sok, po čemu se razlikuju od kaktusa.
Markovščina
Historija
Do teritorijalne reorganizacije u Sloveniji nalazila se u sastavu stare općine Sežana.
Stanovništvo
Na popisu stanovništva 2011. godine, Markovščina je imala 119 stanovnika.
Glücksburg
Glücksburg (danski: Lyksborg) je gradić u provinciji Schleswig-Holstein u sjevernoj Njemačkoj. Nalazi se 10 kilometara sjeveroistočno od grada Flensburga. Grad je bio dom dinastije Schleswig-Holstein-Sonderburg-Glücksburg (ili samo Glücksburg), danske, norveške, grčke i buduće britanske kraljevske porodice.
Hamlet
mini|[[Josip Zovko u sceni iz Hamleta u splitskom HNK]] Hamlet, danski kraljević jest tragedija Williama Shakespearea. To je jedan od njegovih najpoznatijih radova, a ujedno i jedan od najčešće citiranih pisanih djela na engleskom jeziku. Hamlet je nazvan "prvom velikom evropskom tragedijom napravljenom u 2.000 godina", koja je na listama svih najvećih svjetskih knjiga. To je također jedan od najčešće izvođenih shakespeareovih predstava. Na vrhu je liste izvođenih predstava u Royal Shakespeare Companyju od 1879. Sa 4.042 retka i 29.551 riječju Hamlet je najduža Shakespeareova pozorišna predstava.
Hamlet je tragedija tzv. "osvetničkog" žanra, ali ipak nadilazi ovaj oblik kroz izuzetan naglasak na unutrašnja previranja glavnog lika u predstavi. U preokretu glavnih dramskih događaja, hamletovih unutrašnjih previranja – njegove dužnosti da osveti ubijenog oca, njegov bijes na moralno ugroženu majku, i njegov osjećaj dužnosti preko vladajućih vjerskih obaveza – pružaju okvir za vanjsku akciju u predstavi. Hamlet je nemiran um, udaljen od vjere, što se pokazuje kao prepreka za akciju, opravdavajući presudu Friedricha Nietzschea o Hamletu kao: Hamletova zakašnjela odluka da djeluje, njegovo sluđeno ubistvo nevinog Polonija, pokreće neumoljivu tragediju ludila, ubistva i raspuštanja moralnog poretka.
Kompozicija
thumb|uspravno|lijevo|150px|Naslovna stranica Hamleta štampana 1605 U Shakespeareovo doba nije postojala podjela drame na činove i prizore nego su u 17. stoljeću, u vrijeme klasicizma, postojala pravila o pisanju drama. Jedno od tih pravila bilo je da drama mora imati pet činova. Zato su francuski izdavači podijelili Hamleta u pet činova. Za svoju tragediju Shakespeare je izvor našao u starijoj, danas izgubljenoj drami o Hamletu, a smatra se da ju je napisao Thomas Kyd.
Radnja
Danski kralj nenadano umire, a nasljeđuje ga njegov brat Klaudije koji se uskoro ženi s udovicom pokojnog kralja. Sinu pokojnog kralja Hamletu, javlja se duh oca i otkriva mu da ga je Klaudije zapravo otrovao i da nije umro prirodnom smrću. Hamlet želi potvrdu za te riječi duha, pa se pretvara da je lud kako bi na taj način saznao istinu. Kraljevski savjetnik Polonije uvjeren je da je Hamlet poludio zato što njegova kći Ofelija odbija Hamletovo udvaranje. Hamlet na dvoru priređuje predstavu koja sadržajem nalikuje na ubistvo njegovog oca. Kralj ne može izdržati očitu aluziju na njegov zločin i prekida predstavu. Hamletu to služi kao dokaz da su riječi duha bile istinite. Nakon prekinute predstave Hamlet posjećuje majku i misleći da kralj prisluškuje iza zavjese ubija Polonija koji se tamo sakrio. Lukavi kralj osjeća da mu od Hamleta prijeti opasnost te ga šalje brodom u Englesku uz tajni nalog da ga tamo smaknu. Ofelija poludi od boli za ocem, ali i zbog Hamletove sudbine. Njen brat Leart hitno se vraća iz Pariza i doznavši da je Hamlet ubio njegovog oca, želi mu se osvetiti. Hamlet je, dok je bio na brodu otkrio zavjeru protiv sebe, vraća se u Dansku i sprema se na dvoboj. Kralj i Laert dogovaraju se kako će na prevaru ubiti Hamleta. Laertov mač je otrovan, a kao dodatno sredstvo za ubistvo pripremljen je i pehar s otrovanim vinom. Laert ranjava Hamleta, ali u dvoboju mačevi su zamijenjeni. Hamlet ranjava Laerta. Kraljica u međuvremenu uzima pehar s otrovanim vinom, kako bi nazdravila Hamletu, i pada mrtva. Hamlet u bijesu neočekivano mačem probada kralja. Kralj umire, zatim Laert umire i na kraju sam Hamlet. Ulazi Fortinbras, koji ima pravo na kraljevsku krunu, čudi se tolikim ubistvima. Odlučuje odati počast Hamletu i tragedija završava posmrtnim maršem.
O Hamletu kao ličnosti
U ovoj drami najistaknutiji je lik Hamleta, nezavisnog, odlučnog kraljevića. U isto doba on je i nesiguran, znatiželjan, mudar i nagao, što dovodi do mnogih nesporazuma i preuranjenih odluka. On je veoma poznat po svojim intelektualnim monolozima iz kojih se jasno može zaključiti da se radi o intelektualcu, inteligentnom i učenom. Najpoznatije pitanje iz njegovih monologa sigurno je "Biti ili ne biti?" Kad se Hamlet pita šta je bolje: oprostiti ili se osvetiti, živjeti ili umrijeti?
Je li bolje biti gažen ili gaziti druge? Treba li na zlo uzvratiti gorim ili boljim? To se ujedno može prenijeti na njegovo lično pitanje: napasti Klaudija i osvetiti oca ili još sačekati s tom odlukom?
Hamlet je nepredvidljiv i nedokučiv, opterećen je snažnim osjećajima. Stavovi mu se mijenjaju zavisno od raspoloženja i okolnosti. Izvori Hamletovih nedoumica jesu njegove osobine. Njegovi unutrašnji sukobi nikad ne završavaju jer nemaju rješenja.
Likovi i njihova uloga u predstavi
Nasilnik u predstavi, Klaudije je proračunat, ambiciozan političar, vođen njegovim seksualnim apetitom i njegovom požudom za moći. Povremeno pokazuje znakove krivnje i ljudskih osjećaja, kao njegova ljubav za Gertrudom, koja je naizgled iskrena.
kraljica Danske, Hamletova majka, u braku je s Klaudijem. Voli Hamleta, ali je površna, slaba žena koja traži naklonost i društveni status koji su joj važniji nego moralna čestitost ili istina.